తిరువనంతపురం: ఆవు దూడను బహిరంగంగా వధించిన యూత్ కాంగ్రెస్ నేత, కార్యకర్తలపై కేసులు నమోదయ్యాయి. గోవధ, ఆవుల విక్రయానికి వ్యతిరేకంగా కేంద్రం ఇటీవల జారీ చేసిన ఉత్తర్వులను నిరసిస్తూ కేరళలోని కన్నూర్కు చెందిన యూత్ కాంగ్రెస్ నేత, కార్యకర్తలు ఇటీవల అందరూ చూస్తుండగా ఆవు దూడను వధించారు. దీనిపై విమర్శలు వెల్లువెత్తడంతో ఆదివారం వారిపై కేసులు నమోదు చేసినట్లు కన్నూర్ పోలీసులు తెలిపారు.మరోవైపు కేంద్రం నిర్ణయాన్ని వ్యతిరేకిస్తూ కేరళకు చెందిన విద్యార్థి సంఘాలు గత కొన్ని రోజులుగా పెద్ద ఎత్తున బీఫ్ ఫెస్టివల్ నిర్వహిస్తున్నాయి. ప్రజల ఆహారపు అలవాట్లపై ప్రభుత్వం ఆంక్షలు విధించడాన్ని విద్యార్థులతోపాటు పలు రాజకీయ పార్టీలు తప్పుపట్టాయి.
tiruvanantapuram: aavu doodanu bahirangamgaa vadhinchina yooth congress netha, kaaryakartalapai kesulu namodayyayi. govadha, aavula vikrayaaniki vyatirekamgaa kendram iteevala jaarii chesina uttarvulanu nirasistuu keralaloni kannoorku chendina yooth congress netha, kaaryakartalu iteevala andaruu chustundagaa aavu doodanu vadhinchaaru. deenipai vimarsalu velluvettadamto aadivaaram vaaripai kesulu namodu chesinatlu kannoor poliisulu telipaaru.marovaipu kendram nirnayaanni vyatirekistuu keralaku chendina vidyaarthi sanghaalu gatha konni rojulugaa pedda ettuna beef festival nirvahistunnaayi. prajala aahaarapu alavaatlapai prabhutvam aankshalu vidhinchadaanni vidyaarthulathopaatu palu rajakeeya paarteelu tappupattaayi.